วิกตอเรียส์ซีเคร็ต
วิกตอเรียส์ซีเคร็ตแฟชั่นโชว์

ดูเพิ่ม: วิกตอเรียส์ซีเคร็ตแฟชั่นโชว์
วิกตอเรียส์ซีเคร็ตแฟชั่นโชว์ เป็นแฟชั่นโชว์ประจำปีของวิกตอเรียส์ซีเคร็ต ซึ่งถือเป็นอีกหนึ่งแฟชั่นโชว์ที่สำคัญและมีผู้รอชมทั่วโลก โดยวิกตอเรียส์ซีเคร็ตแฟชั่นโชว์นั้นถูกจัดขึ้นเพื่อใช้ในในการโปรโมตสินค้าโดยเฉพาะชุดชั้นในของวิกตอเรียส์ซีเคร็ต ซึ่งในแต่ละปีก็จะประกอบไปด้วยนางแบบชื่อดังระดับโลกที่เข้าร่วมเดินในแฟชั่นโชว์นี้
วิกตอเรียส์ซีเคร็ตแฟชั่นโชว์ครั้งแรกถูกจัดขึ้นในปี ค.ศ. 1995 โดยวิกตอเรียส์ซีเคร็ตแฟชั่นโชว์ในช่วงปี ค.ศ. 1995 - ค.ศ. 1998 นั้นจะยังไม่มีการถ่ายทอดให้ผู้ชมทางบ้านได้ชม ต่อมาในช่วงปี ค.ศ. 1999 - ค.ศ. 2000 จึงได้มีการถ่ายทอดออนไลน์ผ่านทางอินเทอร์เน็ต และในปี ค.ศ. 2001 จึงได้มีการถ่ายทอดทางโทรทัศน์จนถึงปัจจุบัน
สิ่งหนึ่งที่ทำให้วิกตอเรียส์ซีเคร็ตแฟชั่นโชว์มีผู้รอชมทั่วโลกนั่นก็คือการแสดงจากศิลปินชั้นนำระดับโลกที่ได้มาร่วมแสดงโชว์บนเวที อาทิ เลดี้กาก้า เทย์เลอร์ สวิฟต์, จัสติน บีเบอร์, เคที เพอร์รี, ริฮานนา, มารูนไฟฟ์, บรูโน มาร์ส, นิกกี มินาจ, เดอะวีกเอนด์, แบล็กอายด์พีส์, เอคอน, จัสติน ทิมเบอร์เลค, อัชเชอร์ และเจย์-ซี เป็นต้น และอีกส่วนที่เป็นสิ่งสำคัญที่จะขาดไม่ได้สำหรับวิกตอเรียส์ซีเคร็ตแฟชั่นโชว์นั่นก็คือปีกที่สร้างสรรค์ออกมาให้นางแบบได้ใส่ประกอบชุดในทุก ๆ ปี โดยแต่ละปีกนั้นจะถูกออกแบบให้เข้ากับแต่ละโชว์หรือเซกเมนต์ต่างกันไป
| วัน | สถานที่ | ออกอากาศ | จำนวนผู้ชม (ล้านคน) | นางแบบ> จำนวนนางแบบ ที่ร่วมโชว์ | นางแบบ> นางแบบที่เดินเปิดโชว์ | ศิลปิน |
| --- | --- | --- | --- | --- | --- | --- |
| 1 สิงหาคม 1995 | นครนิวยอร์ก, สหรัฐอเมริกา | - | - | 15 | อิงกริด เซย์นฮาฟ |  |
| 2 กุมภาพันธ์ 1996 | นครนิวยอร์ก, สหรัฐอเมริกา | - | - | 13 |  |  |
| 4 กุมภาพันธ์ 1997 | นครนิวยอร์ก, สหรัฐอเมริกา | - | - | 20 | คลาวเดีย ชิฟเฟอร์ |  |
| 3 กุมภาพันธ์ 1998 | นครนิวยอร์ก, สหรัฐอเมริกา | - | - | 23 | กาเริน มึลเดอร์ |  |
| 3 กุมภาพันธ์ 1999 | นครนิวยอร์ก, สหรัฐอเมริกา | ถ่ายทอด ออนไลน์ | 2.0+ | 22 | คาร์เมน แคส |  |
| 18 พฤษภาคม 2000 | คานส์, ฝรั่งเศส | ถ่ายทอด ออนไลน์ |  | 27 | จิเซล บุนเชน |  |
| 13 พฤศจิกายน 2001 ออกอากาศ: 15 พฤศจิกายน 2001 | นครนิวยอร์ก, สหรัฐอเมริกา | เอบีซี | 12.4 | 26 | กาโรลีนา กูร์โกวา | แมรี เจ. ไบลจ์, อันเดรอา โบเชลลี |
| 14 พฤศจิกายน 2002 ออกอากาศ: 20 พฤศจิกายน 2002 | นครนิวยอร์ก, สหรัฐอเมริกา | ซีบีเอส | 10.5 | 28 | จิเซล บุนเชน | เดสทินีส์ไชลด์, มาร์ก แอนโทนี, ฟิล คอลลินส์ |
| 13 พฤศจิกายน 2003 ออกอากาศ: 19 พฤศจิกายน 2003 | นครนิวยอร์ก, สหรัฐอเมริกา | ซีบีเอส | 9.4 | 26 | อาดรียานา ลีมา | สติง, แมรี เจ. ไบลจ์, อีฟ |
| 2004 Angels Across America Tour | นครนิวยอร์ก, ไมแอมี, ลาสเวกัส, ลอสแอนเจลิส | - | - | 5 | - | - |
| 9 พฤศจิกายน 2005 ออกอากาศ: 6 ธันวาคม 2005 | นครนิวยอร์ก, สหรัฐอเมริกา | ซีบีเอส | 8.9 | 28 | จิเซล บุนเชน | คริส บอตตี, ริกกี มาร์ติน, ซีล |
| 16 พฤศจิกายน 2006 ออกอากาศ: 5 ธันวาคม 2006 | ลอสแอนเจลิส, สหรัฐอเมริกา | ซีบีเอส | 6.8 | 27 | จิเซล บุนเชน | จัสติน ทิมเบอร์เลค |
| 16 พฤศจิกายน 2007 ออกอากาศ: 4 ธันวาคม 2007 | ลอสแอนเจลิส, สหรัฐอเมริกา | ซีบีเอส | 7.4 | 31 | อาดรียานา ลีมา | สไปซ์เกิลส์, วิล.ไอ.แอม, ซีล, ไฮดี คลุม |
| 15 พฤศจิกายน 2008 ออกอากาศ: 3 ธันวาคม 2008 | ไมแอมี, สหรัฐอเมริกา | ซีบีเอส | 8.7 | 35 | อาดรียานา ลีมา | อัชเชอร์, จอร์จ โมเรโน |
| 19 พฤศจิกายน 2009 ออกอากาศ: 1 ธันวาคม 2009 | นครนิวยอร์ก, สหรัฐอเมริกา | ซีบีเอส | 8.3 | 36 | อาเลซังดรา อังบรอซียู | แบล็กอายด์พีส์ |
| 10 พฤศจิกายน 2010 ออกอากาศ: 30 พฤศจิกายน 2010 | นครนิวยอร์ก, สหรัฐอเมริกา | ซีบีเอส | 9 | 34 | อาดรียานา ลีมา | เคที เพอร์รี, เอคอน |
| 9 พฤศจิกายน 2011 ออกอากาศ: 29 พฤศจิกายน 2011 | นครนิวยอร์ก, สหรัฐอเมริกา | ซีบีเอส | 10.3 | 37 | กันดิส สวาเนปุล | มารูนไฟฟ์, คานเย เวสต์, เจย์-ซี, นิกกี มินาจ |
| 7 พฤศจิกายน 2012 ออกอากาศ: 4 ธันวาคม 2012 | นครนิวยอร์ก, สหรัฐอเมริกา | ซีบีเอส | 9.48 | 37 | อาดรียานา ลีมา | ริฮานนา, จัสติน บีเบอร์, บรูโน มาร์ส |
| 13 พฤศจิกายน 2013 ออกอากาศ: 10 ธันวาคม 2013 | นครนิวยอร์ก, สหรัฐอเมริกา | ซีบีเอส | 9.72 | 40 | กันดิส สวาเนปุล | เทย์เลอร์ สวิฟต์, ฟอลล์เอาต์บอย, นีออนจังเกิล, อะเกรตบิกเวิลด์ |
| 2 ธันวาคม 2014 ออกอากาศ: 9 ธันวาคม 2014 | ลอนดอน, อังกฤษ | ซีบีเอส | 9.29 | 47 | เบฮาติ พรินส์ลู | เทย์เลอร์ สวิฟต์, เอ็ด ชีแรน, อะรีอานา กรานเด, โฮซิเออร์ |
| 10 พฤศจิกายน 2015 ออกอากาศ: 8 ธันวาคม 2015 | นครนิวยอร์ก, สหรัฐอเมริกา | ซีบีเอส | 6.59 | 47 | เบฮาติ พรินส์ลู | เอลลี โกลดิง, เซลีนา โกเมซ, เดอะวีกเอนด์ |
| 30 พฤศจิกายน 2016 ออกอากาศ: 5 ธันวาคม 2016 | ปารีส, ฝรั่งเศส | ซีบีเอส | 6.67 | 51 | เอลซา ฮอสค์ | เลดี้ กาก้า, บรูโน มาร์ส, เดอะวีกเอนด์ |
| 20 พฤศจิกายน 2017 ออกอากาศ: 28 พฤศจิกายน 2017 | เซี่ยงไฮ้, จีน | ซีบีเอส | 4.98 | 55 | กันดิส สวาเนปุล | แฮร์รี สไตลส์, มีเกล, หลี่ หยุนตี๋, เลสลี่ โอดอม จูเนียร์, และเจน จาง |
| 8 พฤศจิกายน ค.ศ. 2018 ออกอากาศ: 2 ธันวาคม ค.ศ. 2018 | นครนิวยอร์ก, สหรัฐอเมริกา | เอบีซี | 3.27 | 60 | เทย์เลอร์ ฮิลล์ | ชอว์น เมนเดส, ริต้า โอรา, เดอะเชนสโมเกอส์, บีบี เรจา, ฮาลซีย์, ลีลา เจมส์, เคลซี บัลเลอรินี และเดอะสตรัทส์ |